्फ एक ही मर्द था महीप. काव्या कोई कुंती नहीं थी कि उसे किसी ऋषि ने कोई मंत्र दिया हो और कोई देव आकर उसकी कोख में बच्चा डालकर चला गया हो. यह निश्चित ही महीप की करतूत थी. मुझे किसी झूठी आस पर नहीं रहना था. पहले जिससे प्यार किया वह भी बेवफा और आवारा निकला. जब पति को पति के रूप में अपनाना चाहा तो उसने भी दगा दिया.
मुझे और छे महीने उनकी बेहयाई सहना था. मेरे लिए एक एक दिन काटना मुश्किल हो रहा था. हमारे आपसी टकराव और बदफैली की बातें आस पड़ोस से लेकर सभी पहचान वालों में फैल गई थी. हर कोई मुझसे हमदर्दी जताता और महीप को भला बुरा कहता. पर इससे उन दोनों पर कोई फर्क नहीं पड रहा था. वे उस कुलटा की तिमारदारी में लग गये. घर का सारा काम खुद करने लगे. उसकी दवा, सेवा सब करने लगे. उसने एक बहुत ही खूबसूरत बच्चे को जन्म दिया. मेरे ही सामने महीप उस बच्चे को गोद में लेकर उसका लाड दुलार करते तो मेरे सिने पर कई कई सांप लोटने लग जाते.
उस मनहूस औरत के चेहर पर भी बच्चे को देखकर मुस्कान आ जाती. खुश नजर आने लगी थी. ये मुझसे बर्दाश्त नहीं हो रहा था तो मैंने उसे खूब खरी खोटी सुना दी. उससे कहा कि, "तु बहुत मनहूस है, तु जहां जाती है वहां सिवाय बर्बादी के कुछ नहीं होता. मेरे हंसते खेलते जीवन को तुने नर्क बना दिया है, भाई, पति को खाने के बाद अब तुने महीप की जिन्दगी भी जहन्नुम बना दी है. बाहर लोग उसे कैसी कैसी नजरों से देखते है. उसे कहते है, घर में एक खुबसुरत बिबी के होते हुए दूसरी रखैल लेकर आया है और उससे बच्चा भी पैदा कर दिया. पीठ पीछे मुझे भी ताने मारते है, बांझ कहने लगे है. झूठी हमदर्दी दिखाते है. ये.... ये सब तेरी वजह है हुआ है, तु मर क्यों नहीं जाती" मेरे मुंह से इतना निकलना था कि दूसरे ही दिन काव्या ने खुद